**NJOFTIM PËR VENDE TË LIRA PUNE PËR RIKTHIM DHE PRANIMIN NË NIVELIN BAZË NË SHËRBIMIN E MBROJTJES NGA ZJARRI DHE SHPËTIMIN**

Në zbatim të Ligjit nr.152/2015, datë 21.12.2015 “Për shërbimin e mbrojtjes nga zjarri dhe shpëtimin” dhe VKM nr.520 datë 25.07.2019 Për miratimin e rregullores për Shërbimin e Mbrojtjes nga Zjarri dhe Shpëtimin Kreu i III “Ndarja e Funksioneve, nivelet, detyrat,procedurat e përzgjedhjes per emërim, lirim pezullim dhe përjashtim”, Vendimin e Kryetarit të Bashkisë nr.434,  datë 07.07.2020 “Për miratimin e strukturës së  Drejtorisë së Mbrojtjes nga zjarri dhe Shpëtimin”,  Njësia e Burimeve Njerëzore në Bashkinë Berat njofton se në Drejtorinë e MZSH-së shpallen katër  vende të lira pune ne nivelin  bazë :

• ***2 (dy) pozicione, Luftues, Shpëtuës,  Drejtues Automjeti*** , në nivelin bazë, në Sektorin për  Shuarjen e zjarrit dhe Shpëtimin, në Drejtorinë  e MZSH-së.

**DATA E DORËZIMIT TË  DOKUMENTAVE**

RIKTHIM NË SHËRBIMIN CIVIL DO TË JETE                              19.03.2025

PRANIM NË SHËRBIMIN E MZSH-së  DO TË JETË                         26.03.2025

**PËRSHKRIMI I PËRGJITHSHËM I VENDIT TË PUNËS**

Shërbimi i MZSH-së është një strukturë e specializuar e gatishmërisë së përhershme, misioni i të cilës është inspektimi, parandalimi me masat e marra për mbrojtjen nga zjarri, ndërhyrja për shuarjen e zjarreve, shpëtimi i jetës, gjësë së gjallë, pronës, mjedisit, pyjeve dhe kullotave në aksidenteve të ndryshme, fatkeqësi natyrore, si dhe në ato të shkatuara nga dora e njeriut. Luftuesi/ Shpëtuesi / është personi i emëruar në strukturat e shërbimit të MZSH-së, i trajnuar profesionalisht për të ndërhyrë në shuarjen e zjarreve dhe shpëtimin e jetës së njeriut, të gjësë së gjallë dhe pronës. Duhet të njohë dhe të zbatojë orarin e veprimeve, të dijë pozicionin në shërbim dhe detyrat e tij funksionale, të jetë në çdo kohë në gadishmëri të lartë për të vepruar në zgjidhjen e situatave që ndodhin, të njohë dhe të zbatojë rregullat e brendshme në stacion dhe të sigurojë paprekshmërinë dhe abuzimin e mjediseve, teknikës, paisjeve etj, të mbajë pastër të gjitha ambjentet që disponon stacioni, të jetë i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane.

**DETYRAT FUNKSIONALE TË PUNONJËSIT ZJARRFIKËS**

1. Punonjësi zjarrfikës (luftues, shpëtues, furnizues, evakuues) është personi i emëruar në strukturat e shërbimit të MZSH-së, i trajnuar profesionalisht për të ndërhyrë në shuarjen e zjarreve dhe shpëtimin e jetës së njeriut, të gjësë së gjallë e të pronës.

2. Punonjësi zjarrfikës varet nga komandanti i shërbimit dhe përgjigjet për:

a) marrjen e dorëzimin e shërbimit me përgjegjësi, duke kontrolluar pajisjet personale dhe të përbashkëta të shërbimit, njofton komandantin e shërbimit për mangësitë e vërejtura dhe ndihmon për eliminimin e tyre;

b) njohjen mirë të detyrës së tij funksionale, duke u përpjekur maksimalisht për aftësimin profesional, duke qenë në çdo kohë në gatishmëri të plotë, duke ditur mirë radhën e veprimeve dhe duke vepruar me shpejtësi dhe saktësi me marrjen e sinjalit për dalje në operacion; c) marrjen e sinjalit të alarmit, vepron me shpejtësi dhe saktësi, si dhe pajiset me mjetet e tij personale dhe mjetet e nevojshme për operacionin. Pozicionohet në vendin e tij në automjet dhe raporton gatishmërinë e tij për lëvizje. Gjatë udhëtimit për në vendngjarje komunikon me komandantin e shërbimit për të eliminuar ndonjë mangësi të vërejtur; ç) pozicionimin në formacion luftimi, zbatimin e detyrave dhe të urdhrave drejtuesit të operacionit (DSHZ), duke vepruar profesionalisht;

d) bashkëpunimin dhe bashkërendimin e punës me kolegët, si dhe me forcat e tjera operacionale që veprojnë në operacion. Për çdo problem të evidentuar raporton tek drejtuesi i operacionit; dh) të gjitha veprimet operacionale që kryen, dhënien prioritet ruajtjes dhe shpëtimit të jetës së njerëzve. Dhënien e “Ndihmës së Parë” kur kërkohet, të punojë në grup me zjarrfikësit e tjerë duke dhënë maksimumin e kontributit të tij në sigurinë e jetës së kolegut dhe shpëtimin e jetës së njerëzve.

1 **RIKTHIMI NË SHËRBIMIN E MZSH-SË**

Kanë të drejtë të aplikojnë për këtë procedurë vetëm ish punonjësit e shërbimit të MZSH-së , të cilet janë liruar  nga shërbimi I MZSH-së  brenda 5 vitete.

1.1 KUSHTET PËR RIKTHIMI NË SHËRBIMIN E MZSH-SË DHE KRITERET E VEÇANTA a) Të jetë shtetas shqiptar; Të ketë zotësi të plotë për të vepruar; b) Marrëdhëniet e punës me strukturat  MZSH-së  të jënë ndërpresë   brenda 5 viteve të fundit

c) Të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar; ç) Të mos jetë i përjashtuar nga shërbimi zjarrfikës, Policia e Shtetit apo nga institucionet e tjera të administratës publike; d) Të ketë mbaruar arsimin e mesëm; dh) Të mos jetë i/e dënuar me vendim të formës së prerë për kryerjen e një vepre penale me dashje; g) Të jetë me vendbanim sa më pranë stacionit të MZSH-së;

**1.2 DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë dokumentat si më poshtë:

1. Kërkese me shkrim për rikthim  në shërbimin e MZSH-së.
2. Fotokopje e kartës së identitetit/Çertifikatë familjare/ certifikata personale
3. Një kopje të jetëshkrimit( CV);
4. Vertetim vendbanimi Reference  për punët e kryera  gjatë  periudhës që ka qënë në lirim
5. Një numër kontakti (e-mail) si dhe adresën e plotë të vendbanimit;
6. Fotokopje deftesë pjekurie;apo diplome.
7. Raport  I aftësisë në punë  nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”;
8. Vërtetim nga Gjykata e Rrethit Gjyqësor,
9. Vërtetim nga Prokuroria e Rrethit Gjyqësor;
10. Vërtetim i gjendjes Gjyqesore (Dëshmi Penaliteti )/ Formular vetëdeklarimi ;
11. Fotokopje të librezës së punës e njësuar me origjinalin (nëse ka);
12. Çertifikata profesionale, në fushën e mbrojtjes nga zjarri dhe shpëtimin (nëse ka);
13. Dokument i lëshuar nga institucionet shëndetësore shteterore  që vërteton se nuk është përdorues i lëndëve narkotike.
14. Vërtetim nga  institucionet  në të cilat ka punuar që nuk ka masë disiplinore  .
15. Vërtetim  që nuk  është  përjashtuar nga shërbimi zjarrfikës, Policia e Shtetit apo nga institucionet e tjera të administratës publike

Dokumentat duhet të dorëzohen në sekretarine e  Bashkisë Berat  brenda datës 19.03.2025

**1.3 REZULTATET PËR FAZËN E VERIFIKIMIT PARAPRAK**

Njësia e Menaxhimit të Burimeve Njerëzore e Bashkisë Berat do të shpallë në portalin e “Agjencisë  Kombëtare të  Punësimit  dhe Aftësive”,  në faqen zyrtare të Bashkisë si edhe në stendën e Informimit të  Publikut , listën e kandidatëve që plotësojnë kushtet dhe kriteret e veçanta për pranim në shërbimin e MZSH-së si dhe datën, vendin dhe orën e saktë ku do të zhvillohet intervista e strukturuar me gojë.

 Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit , nëpërmjet email-it të tyre, për shkaqet e moskualifikimit.

**1.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**

¬ Ligjin nr.139, date 17.12.2015 “Për vetëqeverisjen vendore”. ¬ Ligji nr.152, datë 21.12.2015 ‘Për shërbimin e mbrojtjes nga zjarri dhe shpëtimin”. ¬ VKM nr. 520 dt.25.07.2019 “Për miratimin e rregullores për Shërbimin e Mbrojtjes nga Zjarri”.

**1.5 MËNYRA E VLERËSIMIT TË KANDIDATËVE**

Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me: • Njohuritë, aftësitë, kompetencën në lidhje me përshkrimin e pozicionit të punës; • Eksperiencën e tyre të mëparshme; • Motivimin dhe pritshmëritë e tyre.Totali i pikëve në përfundim të intervistës së strukturuar me gojë është deri në  60 pikë. Kandidatët do të vlerësohen me pikë sipas skemës së vlerësimit si më poshtë:

• 40 pikë për dokumentacionin e dorëzuar (20 pikë – përvoja   10 pikë – trajnimet ose kualifikimet e lidhura me fushën përkatëse ; 10 pikë – vlerësimet e rezultateve individuale në punë).

• 60 pikë intervista  e strukturuar me gojë.Kandidati që merr më pak se 60 pikë nuk konsiderohet i suksesshëm .

**1.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, Bashkia Berat do të shpallë fituesin në Faqen Zyrtare të Bashkisë në portalin e “Agjencisë   Kombëtare të  Punësimit  dhe Aftesive”,  dhe në stendën e informimit të publikut. Të gjithë kandidatët pjesëmarrës në këtë procedurë do të njoftohen në mënyrë elektronike .

**2- PRANIMI NË SHËRBIMIN  E MZSH-SË**

Vetëm në rast se nga pozicionet e renditura në fillim të kësaj shpalljeje, në përfundim të procedurës së rikthimit në sherbimin e MZSH-së , rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin e MZSH-së për nivelin bazë.

**2.1 KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN MZSH-SË DHE KRITERET E VEÇANTA**

a) Të jetë shtetas shqiptar; b) Të ketë zotësi të plotë për të vepruar; c) Të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar; ç) Të mos jetë i përjashtuar nga shërbimi zjarrfikës, Policia e Shtetit apo nga institucionet e tjera të administratës publike; d) Të ketë mbaruar arsimin e mesëm; dh) Të mos jetë i/e dënuar me vendim të formës së prerë për kryerjen e një vepre penale me dashje; e) Të mos ketë rekorde kriminale në organet e policisë dhe prokurorisë (vërtetim personaliteti nga organet e policisë dhe prokurorisë). ë) Të jetë i/e moshës nën 30 (tridhjetë) vjeç; f) Të ketë përfunduar testimin fiziko-profesional dhe kursin përkatës pranë Akademisë së Sigurisë ose në qendra të trajnimit zjarrfikës; g) Të jetë me vendbanim sa më pranë stacionit të MZSH-së;

gj) Për gjininë mashkullore personi duhet të jetë me gjatësi jo më pak se 175 (njëqind e shtatëdhjetë e pesë) cm. h) Për gjininë femërore, personi duhet të jetë me gjatësi jo më pak se 165 (njëqind e gjashtëdhjetë e pesë) cm. i) Të jetë me peshë trupore që t’i përgjigjet raportit të gjatësisë. j) Të jetë i pajisur me dëshmi të aftësisë së drejtimit të automjetit të grupit “C”; k) Kandidati për personelin drejtues automjetesh zjarrfikëse dhe shpëtimi në shërbimin e MZSH-së duhet të jetë i pajisur me leje drejtimi automjeti, grupi “D”, si dhe me leje drejtimi të veçantë shërbimi, konform kërkesave të Kodit Rrugor. Kanë prioritet kandidatët që zotërojnë profesione si mekanik, shofer, hidraulik, marangoz, infermier, elektricist etj.

**2.2 DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë dokumentat si më poshtë:

1. Formular aplikimi për pranim në shërbimin e MZSH-së. (Për të marrë formularin e aplikimit klikoni këtu: ) formulari-i-aplikimit.docx 2. Fotokopje e kartës së identitetit ; 4. Çertifikatë familjare/ certifikatë personale 5. Një kopje të jetëshkrimit( CV); 6. Një numër kontakti (e-mail) si dhe adresën e plotë të vendbanimit; 7. Fotokopje deftesë pjekurie;apo diplome. Kanë prioritet kandidatët që zotërojnë profesione si mekanik, shofer, hidraulik, marangoz, infermier, elektricist etj. 8. Raport  I aftësisë në punë  nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”; 9. Vërtetim nga Gjykata e Rrethit Gjyqësor, 10.Vërtetim nga Prokuroria e Rrethit Gjyqësor; 11. Vërtetim i gjendjes Gjyqesore (Dëshmi Penaliteti )/ Formular vetëdeklarimi ; 12. Fotokopje të librezës së punës e njësuar me origjinalin (nëse ka); 14. Çertifikata, trajnime profesionale, në fushën e mbrojtjes nga zjarri dhe shpëtimin (nëse ka); 15. Fotokopje të dëshmisë së aftësisë së drejtimit të automjetit të tipit “C”; 16. Dokument i lëshuar nga institucionet shëndetësore shteterore  që vërteton se nuk është përdorues i lëndëve narkotike. 17.Vertetim vendbanimi. 18. Çertifikatë që verteton se ka  përfunduar testimin fiziko-profesional dhe kursin përkatës pranë Akademisë së Sigurisë ose në qendra të trajnimit zjarrfikës;

19.Të jetë i gjatë  jo më pak se 175 cm për meshkujt dhe 165 cm për femrat 20.Fotografi (2.5 x 3.5 cm), 2 (dy) copë. Dokumentat duhet të dorëzohen në sekretarine e  Bashkisë Berat  brenda datës **26.03.2025**

Pas  përfundimit të afatit të dorëzimit të dokumentacionit me kërkesën e Bashkisë Berat , përpara pranimit në  Strukturat e MZSH-së duhet të merret  edhe vërtetimi besueshmërisë që lëshohet nga struktura vendore e Policisë së Shtetit. Dokumenti do t’u bashkangjitet dokumentave të dorëzuara nga kandidatet dhe do t’u vihet në dispozicion komisionit përzgjedhës .

**2.3 REZULTATET PËR FAZËN E VERIFIKIMIT PARAPRAK**

Në përfundim të afatit të verifikimit paraprak sipas procesverbalit të konstatimit nga ana e komisionit , Njësia e Menaxhimit të Burimeve Njerëzore në  Bashkinë Berat  do të shpallë në portalin “Agjencia e Kombëtare e  Punësimit dhe Aftësive”, në faqen e  zyrtare  dhe në stendat e informimit të publikut listën e kandidatëve që plotësojnë kushtet e përgjithshme dhe kriteret e aplikimit, të kërkuara më sipër si dhe  për datën,vendin dhe orën e zhvillimit të procedurave.

Kandidatët e Kualifikuar do të njoftohen Individualisht për datën,vendin dhe orën e zhvillimit të procedurave.

Në të njëjtën kohë, kandidatët e skualifikuar  do të njoftohen  individualisht nga Njësia e Burimeve Njerëzore të institucionit ku ndodhet pozicioni për të cilin ju dëshironi të aplikoni, për arsyet e moskualifikimit nëpërmjet adresës nëpërmjet adresës tyre të e-mailit.

Kandidatët e skualifikuar kanë të drejtë të ankimojnë pranë komisionit përzgjedhës  si edhe  pranë Njësisë së Burimeve Njerëzore të Bashkisë Berat . Afati i ankimimit është 5 (pesë) ditë nga data e shpalljes së rezultateve të verifikimit.

**2.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**

· Ligjin nr.139, date 17.12.2015 “Për vetëqeverisjen vendore” · Ligji nr.152, datë 21.12.2015 ‘Për shërbimin e mbrojtjes nga zjarri dhe shpëtimin”. · VKM nr. 520 dt.25.07.2019 “Për miratimin e rregullores për Shërbimin e Mbrojtjes nga Zjarri ”

.**2.5 MËNYRA E VLERËSIMIT TË KANDIDATËVE** Kandidatët do të vlerësohen me pikë sipas skemës së vlerësimit si më poshtë:

a- Vlerësimin me shkrim, deri në 60 pikë;

b- Intervistën e strukturuar me gojë që konsiston në motivimin, aspiratat dhe pritshmëritë e tyre për  karrierën, deri në 25 pikë;

c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.

Kandidatët që kualifikohen për të vazhduar procesin e pranimit në shërbimin e MZSH-së u nënshtrohen fazave të konkurrimit, sipas rendit të mëposhtëm:

a) Testim me shkrim;

– Testimi me shkrim, shërben për të vlerësuar nëse aplikanti zotëron njohuritë dhe aftësitë e nevojshme për kryerjen e detyrave të punonjësit të shërbimit të MZSH-së. Vlerësimi do  të bëhet sipas kritereve  të përcaktuara në  VKM nr.520 datë 25.07.2019 “Për miratimin e rregullores për Shërbimin e Mbrojtjes nga Zjarri dhe Shpëtimin”. Aplikantët që kanë marrë 70% të pikëve të përcaktuara për testin me shkrim, do të njoftohen për të vazhduar procesin e testimit të aftësive fizike. b) Testim i aftësive fizike;

– Testimi i aftësive fizike, teston aftësitë psiko-motore, ku përfshihen: shpejtësia, shkathtësia fizike, rezistenca, forca muskulare dhe koordinimi fizik, të domosdoshme për punën e punonjësit të shërbimit të MZSH-së dhe konsiston  sipas formateve te percaktuara ne VKM nr.520 datë 25.07.2019 Për miratimin e rregullores për Shërbimin e Mbrojtjes nga Zjarri dhe Shpëtimin .Aplikantët që kanë marrë mbi 60% të pikëve maksimale vazhdojnë procesin e testimit.

c) Intervistë me gojë;

– Intervista me gojë konsiston në testimin e aftësitëve të aplikantit për të komunikuar qartë, për të shprehur ide dhe koncepte, si dhe për të analizuar e për të marrë vendime.

ç) Testimi psikologjik; – Testimi psikologjik konsiston në vlerësimin e aftësive të kandidatit për të reaguar në mënyrën e duhur në kushtet e një stresi minimal; d) Verifikim përfundimtar i aplikantit.

Rezultati i përgjithshëm i aplikantit përcaktohet si shumatore e rezultatit të testimit me shkrim 50% dhe rezultatit të intervistës me gojë dhe dokumentacionit të dorëzuar  50%. Vlerësimi total  do  të bëhet sipas kritereve  të përcaktuara në  VKM nr.520 datë 25.07.2019 “Për miratimin e rregullores për Shërbimin e Mbrojtjes nga Zjarri dhe Shpëtimin”.

Të gjithë kandidatët pjesëmarrës në sejcilën procedurë   do të njoftohenrast pas rasti në mënyrë elektronike  për  vleresimin nga ana e komisionit  të Rekrutimit.

Kandidati që merr më pak se 70 pikë nuk konsiderohet i suksesshëm .

**2.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Kandidatët fitues do të renditen sipas pikëve të mara dhe përzgjedhja e kandidateve për tu emëruar do të fillojë nga kandidati fitues që ka marë më shumë pikë.

Kandidatët fitues përvec të drejtes  per tu ankuar  sipas ligjit të procedurave administrative   kanë të drejtë të ankimohen pranë komisionit  të Rekrutimit  dhe  Njësisë së Burimeve Njerëzore të Bashkisë Berat . Afati i ankimimit është 5 ditë nga data e  njoftimit dhe do të marrin përgjigje zyrtare brenda 5 ditëve kalendarike nga perfundimi i afatit të ankimimit.

Në të njëjtën kohë kandidatët jo fitues kanë të drejtë të ankimohen pranë komisionit  të Rekrutimit  dhe  Njësisë së Burimeve Njerëzore të Bashkisë Berat . Afati i ankimimit është 5 ditë nga data e  njoftimit dhe do të marin përgjigje zyrtare brenda 5 ditëve kalendarike nga perfundimi i afatit të ankimimit.Në përfundim të vlerësimit të kandidatëve, Bashkia Berat do të shpallë fituesin në portalin e “Agjencisë   Kombëtare të  Punësimit  dhe Aftesive”,  Faqjen Zyrtare të Bashkisë dhe në stendën e informimit të publikut.

Të gjithë kandidatët pjesëmarrës në këtë procedurë do të njoftohen në mënyrë elektronike  për  vleresimin nga ana e komisionit  të Rekrutimit. **BASHKIA BERAT**